Online Buy Vans shoes,Vans Sneakers SK8-Hi Slim Zip (Plaid Flannel) For Unisex
Model: Vans 488
Popular searches: Sandals | Vans Sneakers- Mens Rata Vulc SF Black/Gum Hs605483B | Vans Sneakers- Mens Slip-On Pro Blackout Suede/Canvas Am116630R | Vans Sneakers- Unisex Authentic Zephyr/True White Cg720638P | Vans Sneakers- Unisex Old Skool (Light Gum) Raspberry Rose Ti817438C | Vans Sneakers- Unisex SK8-Hi MTE (Jamie Lynn) Black/Black/White Rw822358B Woede oor Autopax-werkers net halwe salaris kry | Maroela Media
Lede van die National Union of Metalworkers of South Africa (Numsa) is woedend nadat werkers van Autopax, ŉ filiaal van die Padvervoerbestuurskorporasie (Prasa) vandeesmaand net die helfte van hul salarisse gaan kry.
Autopax word in geheel besit deur Prasa en bedryf die City to City- en Translux-busdienste.
Die sukkelende agentskap het werkers Vrydag ingelig dat hulle vandeesmaand net 50% van hul salarisse gaan ontvang. Daar is boonop geen aanduiding van wanneer die balans betaal gaan word nie.
Numsa het die optrede ten sterkste veroordeel en sê dit is boonop nie die eerste keer dat Autopax versuim om werkers te betaal wat hulle toekom nie. “In Oktober en November verlede jaar is die betaling ook vertraag. In Desember het ons lede hul volle salaris gekry, maar net die helfte van hul bonusse. Die balans is vyf dae later betaal,” het Phakamile Hlubi-Majola, Numsa-woordvoerder, gesê.
Sy sê werkers is gefrustreerd en kwaad omdat hulle 100% hul kant bring, maar dan met net die helfte van hul salarisse beloon word.
“Die vertragings en halwe betalings is ŉ aanduiding van ŉ groter krisis by die instelling; Autopax het ineengestort weens wanbestuur en beweerde korrupsie.”
Numsa het gevra dat Prasa die bestuur van die instelling weens die “gebrek aan leierskap” heeltemal oorneem.
Prasa het egter sy eie stel uitdagings. Die agentskap is in Desember onder administrasie geplaas en die tussentydse raad ontbind. Die vervoervakbond Untu het verlede week gewaarsku Prasa het kwalik geld om eenvoudige items soos remme vir sommige treine te koop. Dít terwyl ŉ regsfirma sy dienste aan Prasa opgeskort het weens ŉ uitstaande rekening van nagenoeg R19 miljoen.
Nana Zenani, woordvoerder van Prasa, het gesê Autopax sukkel nou “al ŉ geruime tyd met bedryfs- en geldprobleme. Dit het gelei tot ŉ ernstige kontantvloeiprobleem en die onvermoë om werkers hul volle salarisse te betaal.”
Zenani het gesê daar word gewerk aan ŉ langtermynplan om Autopax in die huidige “moeilike ekonomiese omgewing” om te keer.
“Intussen sal die bestuur deurlopend beraadslaag met werkers en vakbonde om die situasie te verduidelik en hul steun te kry om ŉ oplossing te vind,” het sy gesê.
Wel wat verwag jy van n bankrot land hierdie maand halwe pay volgende maand geen pay
Haai siestog ….en waar is die geldjies heen ?
Prasa = Passenger Rail, nie Padvervoer
Bietjie minder dans bietjie minder sing by al die kommitee-vergaderings ens, dan sal meer gedoen kom.
Mooi man…. maar hou aan stem vir die spul.